b'\n_START_ARTICLE_\nIvar Arne Roset\n_START_SECTION_\nFamilie og oppvekst\n_START_PARAGRAPH_\nIvar Arne Roset var f\xc3\xb8dt i Dovre 26. oktober 1918 p\xc3\xa5 Haug i Dovre av foreldrene kirkesanger Wilhelm Paul Roset (f\xc3\xb8dt 12. september 1880) og Inga Pedersdatter (f\xc3\xb8dt 1883), konfirmert i Dovre 9. oktober 1932 og d\xc3\xb8de i 2002 i Sarpsborg.\n_START_SECTION_\nUtdanning og yrke\n_START_PARAGRAPH_\nRoset tok adjunkteksamen 1942 og ble senere cand philol med historie hovedfag. Hovedoppgaven var om Hornsrud-regjeringen i 1928. Den har blitt st\xc3\xa5ende som den viktigste framstilling av den f\xc3\xb8rste arbeiderpartiregjeringen. Professor Johan Schreiner, som var Rosets veileder, hadde ideen til dette tema._NEWLINE_Roset har skrevet de to siste bind av Sarpsborgs historie. I framstillingen av den lokale krigshistorien har han beskrevet hele det lokale motstandsmilj\xc3\xb8et og ogs\xc3\xa5 personer hjemmeh\xc3\xb8rende i Sarpsborg som deltok i krigen andre steder blant annet de som deltok i Kompani Linge. Roset omtaler Armand Tr\xc3\xb8nnes og Thorleif Fredrik Andersen som var sarpinger i tjeneste fra 1941 for den britiske sabotasjeorganisasjonen Special Operations Executive (SOE) og fra 1942 i Kompani Linge._NEWLINE_Roset var lektor ved Tinn H\xc3\xb8gre Almenskole p\xc3\xa5 Rjukan 1943\xe2\x80\x931967 og inspekt\xc3\xb8r/rektor ved St. Olav videreg\xc3\xa5ende skole i Sarpsborg 1967\xe2\x80\x931985.'